Marcos 1 - Bíblia Online AFR
Marcos 1 - Bíblia Online AFR ÍndiceTemasDicionário Buscar
MarcosCapítulo 1.Anotar1. Die begin van die evangelie van Jesus Christus, die Seun van God.2. Soos geskrywe is in die Profete: Kyk, Ek stuur my boodskapper voor u aangesig, wat u pad voor U uit sal regmaak --3. die stem van een wat roep in die woestyn: Berei die weg van die Here, maak sy paaie reguit!4. Johannes het gekom en was besig om in die woestyn te doop en die doop van bekering tot vergifnis van sondes te verkondig.5. En die hele Joodse land en die inwoners van Jerusalem het uitgegaan na hom toe, en almal is deur hom gedoop in die Jordaanrivier met belydenis van hulle sondes.6. En Johannes was gekleed met kameelhare en 'n leergord om sy heupe, en hy het sprinkane en wilde heuning geëet.7. En hy het gepreek en gesê: Hy wat sterker is as ek, kom n my, en ek is nie waardig om neer te buk en sy skoenriem los te maak nie.8. Ek het julle wel met water gedoop, maar Hy sal julle doop met die Heilige Gees.9. En in daardie dae het Jesus van N saret in Galila gekom en is deur Johannes in die Jordaan gedoop.10. En dadelik toe Hy opklim uit die water, sien Hy die hemele skeur en die Gees soos 'n duif op Hom neerdaal.11. En daar het 'n stem uit die hemele gekom: U is my geliefde Seun in wie Ek 'n welbehae het.12. En dadelik het die Gees Hom uitgedryf in die woestyn.13. En Hy was daar in die woestyn veertig dae lank, terwyl Hy deur die Satan versoek is; en Hy was saam met die wilde diere, en die engele het Hom gedien.14. En nadat Johannes oorgelewer was, het Jesus in Galila gekom en die evangelie van die koninkryk van God verkondig15. en gesê: Die tyd is vervul en die koninkryk van God het naby gekom; bekeer julle en glo die evangelie.16. En terwyl Hy langs die see van Galila loop, sien Hy Simon en Andras, sy broer, besig om 'n net in die see uit te gooi; want hulle was vissers.17. En Jesus sê vir hulle: Kom agter My aan, en Ek sal maak dat julle vissers van mense word.18. En dadelik het hulle hul nette laat staan en Hom gevolg.19. En toe Hy daarvandaan 'n bietjie verder gaan, sien Hy Jakobus, die seun van Sebeds, en Johannes, sy broer, wat besig was om die nette in die skuit heel te maak.20. En dadelik het Hy hulle geroep, en hulle het hul vader Sebeds met die gehuurde mense in die skuit laat staan en Hom gevolg.21. En hulle het in Kaprnam gekom, en dadelik op die sabbat het Hy in die sinagoge ingegaan en begin leer.22. En hulle was verslae oor sy leer, want Hy het hulle geleer soos een wat gesag het en nie soos die skrifgeleerdes nie.23. En daar was in hulle sinagoge 'n man met 'n onreine gees; en hy het uitgeskreeu24. en gesê: Hou op! Wat het ons met U te doen, Jesus, Nasarner? Het U gekom om ons te verdelg? Ek ken U, wie U is: die Heilige van God!25. En Jesus het hom bestraf en gesê: Bly stil en gaan uit hom uit!26. En die onreine gees het hom stuiptrekkings laat kry en met 'n groot stem geskreeu en uit hom uitgegaan.27. En almal was verbaas, sodat hulle onder mekaar vra en sê: Wat is dit? Watter nuwe leer is dit, dat Hy met gesag ook aan die onreine geeste bevel gee en hulle Hom gehoorsaam is?28. En die gerug aangaande Hom is dadelik versprei in die hele omtrek van Galila.29. En dadelik toe hulle uit die sinagoge uitgegaan het, kom hulle saam met Jakobus en Johannes in die huis van Simon en Andras.30. En die skoonmoeder van Simon het siek gelê aan die koors; en dadelik het hulle Hom van haar gesê.31. Daarop gaan Hy na haar, neem haar hand en rig haar op, en dadelik het die koors haar verlaat, en sy het hulle bedien.32. En toe dit aand geword het en die son onder was, het hulle na Hom gebring almal wat ongesteld en van duiwels besete was.33. En die hele stad het by die deur saamgekom.34. En baie wat aan allerhande siektes gely het, het Hy gesond gemaak en baie duiwels uitgedryf en die duiwels nie toegelaat om te praat nie, omdat hulle Hom geken het.35. En vroeg in die môre , nog diep in die nag, het Hy opgestaan en uitgegaan en na 'n eensame plek vertrek en daar gebid.36. En Simon en die wat by hom was, het Hom gevolg.37. En toe hulle Hom vind, sê hulle vir Hom: Almal soek U.38. En Hy sê vir hulle: Laat ons na die naburige dorpe gaan, sodat Ek ook daar kan preek; want daarvoor het Ek uitgegaan.39. En Hy het die hele Galila deur in hulle sinagoges gepreek en die duiwels uitgedryf.40. En daar kom 'n melaatse na Hom toe wat Hom smeek en voor Hom op die knieë val en vir Hom sê: As U wil, kan U my reinig.41. En Jesus het vir hom innig jammer gevoel en die hand uitgesteek en hom aangeraak en vir hom gesê: Ek wil, word gereinig!42. En toe Hy dit sê, het die melaatsheid hom dadelik verlaat, en hy is gereinig.43. En nadat Hy hom ernstig aangespreek het, stuur Hy hom dadelik weg44. en sê vir hom: Pas op dat jy aan niemand iets vertel nie, maar gaan vertoon jou aan die priester en offer vir jou reiniging wat Moses voorgeskryf het, tot 'n getuienis vir hulle.45. Maar hy het uitgegaan en begin om baie dinge rond te vertel en die saak rugbaar te maak, sodat Hy nie meer openlik in 'n stad kon ingaan nie; maar Hy was buite in verlate plekke, en hulle het van alle kante na Hom gekom.Significados: Jesus.
Você está lendo Marcos na edição AFR, Afrikaans, em Africânder.Este lívro compôe o Novo Testamento, tem 16 capítulos, e 678 versículos.